﻿ Koncertfotózás a nappaliban | Szatmári Péter
Erre a hétvégére azt terveztem, hogy kibérelek egy Canon 760D-t a Camera Kft-től, mert a bérelhető eszközök közül, a műszaki paraméterek alapján az hasonlít leginkább a kinézett Canon 250D-re. A Mystery Ganget akartam fotózni az Akváriumban, szombaton mindkét csajszinak táncversenye lett volna, az is jó fotózási lehetőség, majd Republic koncert az Arénában. Az eredménytől függően eldöntöttem volna, hogy a modern, crop szenzoros Canonok is elég jók-e nekem koncert- és eseményfotózáshoz, vagy ki akarok adni egy kisebb vagyont a full frame RP-re.
Na, ez a dilemma egyelőre megoldódott: se koncert, se táncverseny egy darabig – nagyon helyesen egyébként, de mégiscsak lehangoló. Egy vérbeli fotóst azonban semmi nem tarhat vissza: gondolkoztam, milyen itthoni projektet lehetne csinálni. Rengeteg ilyen ötlet van a neten, nekem a tévét bámulva jutott eszembe, hogy a tévé fényeivel lehetne a koncertek reflekorait szimulálni. Rocksztár Barbie is van itthon…
Ezen a hétvégén a Mystery Ganget és a Republicot szerettem volna fotózni… De egy vérbeli fotóst semmi sem tarthat vissza, Rocksztár Barbie itthon is van, elszórakoztunk a gyerekekkel… @peter_egri_mystery_gang @republic_egyuttes #liveconcert #concertphotography #barbie #barbiedoll #rockstarbarbie
A post shared by Szatmári Péter (@szpeti78) on Mar 14, 2020 at 6:28am PDT
← Canon EOS RP-vel fotóztam a hétvégén
Nálunk így kezdődött a járvány →